AF พุ่งแรง 14% “ออลไทม์ไฮ” นลท.เก็งงบปี 64 โตต่อเนื่อง
AF พุ่งแรง 14% “ออลไทม์ไฮ” แวลู่หนาแน่น นลท.เก็งงบปี 64 โตต่อเนื่อง เชื่อมั่นควบคุมต้นทุนดี
19 ม.ค. 2565

ผู้สื่อข่าวรายงานว่า วันนี้ (19 ม.ค. 2565) ราคาหุ้น บริษัท ไอร่า แฟคตอริ่ง จำกัด (มหาชน) หรือ AF ณ เวลา 10:55 น. อยู่ที่ระดับ 1.55 บาท บวกไป 0.19 บาท หรือขึ้นไป 13.97% โดยทำจุดสูงสุดที่ระดับ 1.58 บาท และทำจุดต่ำสุดที่ระดับ 1.44 บาท ด้วยมูลค่าการซื้อขาย 474.06 ล้านบาท ส่งผลให้ราคาหุ้นขึ้นทำออลไทม์ไฮ

โดยหากพิจารณาผลประกอบการช่วงปีที่ผ่านมาพบว่า บริษัทสามารถทำกำไรสุทธิแข็งแกร่งอย่างต่อเนื่อง ดังนั้นจากที่ราคาหุ้นวิ่งขึ้นมาทำออลไทม์ไฮรอบใหม่นี้ มีการคาดการณ์ว่าอาจเป็นการเข้าเก็งกำไรว่าผลประกอบการในปี 2564 ที่จะประกาศออกมายังคงเติบโตต่อเนื่องได้ ประกอบกับคาดปัจจัยที่ยังคงทำให้กำไรเพิ่มขึ้นอาจเกิดขึ้นจากต้นทุนทางการเงินและค่าใช้จ่ายในการบริหารที่ลดลง
